《出塞三首 其二》
明代·江源

兵出塞垣通，金鞭指铁骢。将军下天上，杀气绕湟中。

受命边沙远，防秋鼓角雄。匈奴犹未灭，何处欲输忠。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。